Quines entitats apareixen en el text següent?
Ángeles Santos Torroella (Portbou, Alt Empordà, 7 de novembre de 1911 – Madrid, 3 d'octubre de 2013), de vegades referida amb el diminutiu Angelita, va ser una pintora i artista gràfica catalana. Pintora precoç, la seva obra primerenca es troba a cavall entre l'expressionisme i el surrealisme, tot i que posteriorment es va decantar cap al postimpressionisme. Considerada tota una revelació juvenil, es feren ressò de la seva pintura molts intel·lectuals contemporanis a finals dels anys 20 i principis dels anys 30 del segle xx. Va formar part del cercle de dones intel·lectuals i artistes de la pintora russa Olga Sacharoff, entre les quals hi havia les pintores Soledad Martínez, Marie Laurencin, Dagoussia i Laura Albéniz, les escultores Lluïsa Granero i Maria Llimona o les escriptores Clementina Arderiu i Elisabeth Mulder. Ja el 1931, amb 20 anys, presentà una exposició individual a París, i el 1932 participà en la col·lectiva d'Artistes Ibèrics a Copenhaguen i París. El 1933 fou convidada una l'exposició del Carnegie Institute de Pittsburgh (EUA) i el 1936 figurà al pavelló espanyol de la Biennal de Venècia. Exposà a Barcelona per primer cop el 1935 a les Galeries Syra i ho feu de no l'any següent. La seva obra posterior, decantada cap al postimpressionisme, tracta preferentment el paisatge i els interiors. La seva pintura més destacada és Un món, un oli de gran format que representa un planeta surrealista, que l'artista pintà als 18 anys i que actualment està conservat al Museu Reina Sofia de Madrid. El 2005, Ángeles Santos va rebre la Creu de Sant Jordi «en reconeixement a la gran revelació que va suposar la seva producció de joventut, a cavall entre l'expressionisme i el surrealisme, en el marc de les avantguardes històriques, i que li va valer el reconeixement internacional». Santos va ser germana del poeta i crític d'art Rafael Santos Torroella. Es casà amb el també pintor Emili Grau i Sala. Va tenir un fill, Julià Grau i Santos, que també es va dedicar a la pintura. Ángeles Santos va néixer a Portbou, el 7 de novembre de 1911. Filla de Julián Santos Estévez —funcionari de duanes— i Aurelia Torroella, va ser la primera de vuit germans. Al llarg de la seva infantesa, la família va viure a diversos llocs de la zona fronterera (Portbou, la Jonquera, el Portús…) a causa de la feina del pare. El 1921 la família es va establir en un petit poble de la província de Salamanca, on va passar aproximadament tres anys. El 1924 es van traslladar a Ayamonte (Huelva) i fou llavors quan Ángeles va ingressar al Colegio de las Esclavas Concepcionistas del Divino Corazón de Sevilla, lloc on entraria en contacte amb el món de la pintura. Cal dir que la família sempre passava els estius a casa dels avis, a Portbou, poble que Santos qualificà posteriorment com a paradís.
Ángeles Santos Torroella : artista_o_autor, Portbou : Entitat_Geopolítica, Alt Empordà : Entitat_Geopolítica, Madrid : Entitat_Geopolítica, Angelita : artista_o_autor, Olga Sacharoff : artista_o_autor, Soledad Martínez : artista_o_autor, Marie Laurencin : artista_o_autor, Dagoussia : artista_o_autor, Laura Albéniz : artista_o_autor, Lluïsa Granero : artista_o_autor, Maria Llimona : artista_o_autor, Clementina Arderiu : artista_o_autor, Elisabeth Mulder : artista_o_autor, París : Entitat_Geopolítica, Copenhaguen : Entitat_Geopolítica, EUA : Entitat_Geopolítica, Biennal de Venècia : esdeveniment, Barcelona : Entitat_Geopolítica, Galeries Syra : edifici, Un món : pintura, Museu Reina Sofia : organització, Ángeles Santos : artista_o_autor, Santos : artista_o_autor, Rafael Santos Torroella : artista_o_autor, Emili Grau i Sala : artista_o_autor, Julià Grau i Santos : artista_o_autor, Julián Santos Estévez : persona, Aurelia Torroella : persona, Carnegie Institute de Pittsburgh : organització, la Jonquera : Entitat_Geopolítica, el Portús : Entitat_Geopolítica, Salamanca : Entitat_Geopolítica, Ayamonte : Entitat_Geopolítica, Huelva : Entitat_Geopolítica, Ángeles : artista_o_autor, Colegio de las Esclavas Concepcionistas del Divino Corazón : educació, Sevilla : Entitat_Geopolítica